./data/phi1348/abo022/phi1348.abo022.perseus-lat2.xml
C. Suetonius Tranquillus
quin et e sex consulatibus non nisi unum     ordinarium gessit eumque cedente ac suffragante fratre       simulauit et ipse mire modestiam in primisque poeticae studium, tam insuetum antea sibi     quam postea spretum et abiectum, recitauitque etiam publice  nec tamen eo setius, cum     Vologaesus Parthorum rex auxilia aduersus Alanos ducemque alterum ex Vespasiani liberis     depoposcisset, omni ope contendit ut ipse potissimum mitteretur; et quia discussa res est,     alios Orientis reges ut idem postularent donis ac pollicitationibus sollicitare temptauit